Petrus secundus, de Castrolucij, decretorum Doctor, Abbas XXXI. incœpit regere anno 1322.  rexit annis xxij.  deinde factus est Episcopus Valentinēsis. Obiit iiij. Nonas Martij anno 1344. Iacet apud Cluniacum in Capella beati Martialis. Iste Petrus fuit institutus per summum Pontificem in Abbatem Cluniacensem. Hic fuit facundissimus,  eloquentissimus, scientia  moribus mirabiliter adornatus:  plurima bona fecit huic Ecclesiæ Cluniacensi. Primum Prioratum de Paredo acquisiuit quem Cameræ Cluniacensi appropriari fecit. Item domum de Escuriolis. Item fecit horologium nouum, quod est in maiori Ecclesia Cluniacensi. Item dedit Conuentui vnam magnam imaginem Virginis Mariæ, argenteam, quæ est supra maius altare Cluniac. ponderantem lx. marchas argenti. Item dedit Conuentui octo paruas imagines argenteas, videlicet imagines beatæ Mariæ Virginis, beatorum Petri  Pauli, Andreæ,  Iacobi, beatorum Benedicti, Oddonis,  Hugonis Abbatum. Item inuenerat istam Ecclesiam Cluniacensem obligatam in quatuor viginti millib. libris, quam omnino antequam discederet de partibus istis, videlicet antequam dimitteret Ecclesiam istam, de omnibus acquitauit,  eandem in magno statu dimisit. Item augmentauit turrim tympanorum grossorum muro  coopertura,  dicta tympana ibidem reponi fecit. Insuper multa  quamplurima ornamenta Ecclesiæ huic contulit. Item ædificari fecit Capellam Sancti Martialis. Item recepit tempore sui regiminis Regē Philippum Franciæ, cum Regina,  duobus filiis suis, cum multis aliis Ducibus, Comitibus,  quamplurimis Baronibus. Item acquisiuit domum quæ dicitur Palatium de terminis Parisiis. Item Prioratum, qui dicitur Troischapeal, diœcesis Xantonensis, qui est de mensa. Anima eius partem cum Angelis habeat.